CELEX: 32021R0269
Language: sk
Date: 2020-12-04 00:00:00
Title: Delegované nariadenie Komisie (EÚ) 2021/269 zo 4. decembra 2020, ktorým sa mení delegované nariadenie (EÚ) 2020/427, pokiaľ ide o dátum začatia uplatňovania zmien určitých podrobných pravidiel výroby platných pre produkty ekologickej poľnohospodárskej výroby uvedených v prílohe II k nariadeniu Európskeho parlamentu a Rady (EÚ) 2018/848 (Text s významom pre EHP)

22.2.2021   
               
               
                  SK
               
               
                  Úradný vestník Európskej únie
               
               
                  L 60/24
               
            
         DELEGOVANÉ NARIADENIE KOMISIE (EÚ) 2021/269
         zo 4. decembra 2020,
         ktorým sa mení delegované nariadenie (EÚ) 2020/427, pokiaľ ide o dátum začatia uplatňovania zmien určitých podrobných pravidiel výroby platných pre produkty ekologickej poľnohospodárskej výroby uvedených v prílohe II k nariadeniu Európskeho parlamentu a Rady (EÚ) 2018/848
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2018/848 z 30. mája 2018 o ekologickej poľnohospodárskej výrobe a označovaní produktov ekologickej poľnohospodárskej výroby a o zrušení nariadenia Rady (ES) č. 834/2007 (1), a najmä na jeho článok 12 ods. 2 písm. e), článok 14 ods. 2 písm. c) a článok 15 ods. 2 písm. a) a d),
         keďže:
         
                     (1)
                  
                  
                     Z dôvodu vypuknutia pandémie COVID-19 a súvisiacej krízy v oblasti verejného zdravia sa nariadením Európskeho parlamentu a Rady (EÚ) 2020/1693 (2) odložil dátum začatia uplatňovania nariadenia (EÚ) 2018/848 o jeden rok spolu s ďalšími súvisiacimi dátumami uvedenými v nariadení (EÚ) 2018/848.
                  
               
                     (2)
                  
                  
                     Delegovaným nariadením Komisie (EÚ) 2020/427 (3) sa zmenilo nariadenie (EÚ) 2018/848, pokiaľ ide o určité podrobné pravidlá výroby platné pre produkty ekologickej poľnohospodárskej výroby. V záujme právnej istoty by sa uvedené pravidlá výroby mali uplatňovať odo dňa začatia uplatňovania nariadenia (EÚ) 2018/848.
                  
               
                     (3)
                  
                  
                     Delegované nariadenie (EÚ) 2020/427 by sa preto malo zodpovedajúcim spôsobom zmeniť.
                  
               
                     (4)
                  
                  
                     Keďže sa toto nariadenie musí bezodkladne začať uplatňovať, malo by nadobudnúť účinnosť dňom jeho uverejnenia v Úradnom vestníku Európskej únie a malo by sa začať uplatňovať od 1. januára 2021,
                  
               PRIJALA TOTO NARIADENIE:
         
            Článok 1
            V článku 2 delegovaného nariadenia (EÚ) 2020/427 sa druhý odsek nahrádza takto:
            „Uplatňuje sa od 1. januára 2022.“
         
         
            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.
            Uplatňuje sa od 1. januára 2021.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 4. decembra 2020
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 150, 14.6.2018, s. 1.
         
            (2)  Nariadenie Európskeho parlamentu a Rady (EÚ) 2020/1693 z 11. novembra 2020, ktorým sa mení nariadenie (EÚ) 2018/848 o ekologickej poľnohospodárskej výrobe a označovaní produktov ekologickej poľnohospodárskej výroby, pokiaľ ide o dátum začatia jeho uplatňovania a určité ďalšie dátumy uvedené v danom nariadení, Ú. v. EÚ L 381, 13.11.2020, s. 1.
         
            (3)  Delegované nariadenie Komisie (EÚ) 2020/427 z 13. januára 2020, ktorým sa mení príloha II k nariadeniu Európskeho parlamentu a Rady (EÚ) 2018/848, pokiaľ ide o určité podrobné pravidlá výroby platné pre produkty ekologickej poľnohospodárskej výroby (Ú. v. EÚ L 87, 23.3.2020, s. 1).